**АНОТАЦИЯ НА КУРС**

**ПО ПРЕДПРИЕМАЧЕСТВО**

В рамките на изпълнението на проект АКАДЕКОС, ПУ „Паисий Хилендарски“ планира провеждането на обучение за студенти от Пловдивския университет по:

* **Предприемачество**

Курсът е съставен от 10 теми по 4 учебни часа всяка тема.

Целта на курса е да предостави базови практически знания и умения за планиране, стартиране и управление на бизнеса като обхваща основни теми и насоки от предприемачеството.

Успешно завършилите обучението по тази дисциплина ще знаят какви са необходимите качества и характеристики на предприемача, кои са лидерски и практически умения необходими за ръководене и основните фактори за успех.

Ще са запознати с основните, утвърдени в практиката методи за генериране на бизнес идеи, както и техниките за оценка на бизнес идеи, основните елементи и методики за разработване на бизнес план-определяне на таргет групи потребители, анализ на конкуренцията и как да разработят конкурентна маркетингова стратегия.

Ще имат базови знания и умения по финансово планиране, ще знаят видовете и източниците на капитал и основните форми за финансиране на стартиращ бизнес,основите на фирменото управление и управлението на човешките ресурси при стартирането на собствен бизнес и видовете форми на търговска дейност.

Курсът се допълва от материали и задачи, чиято цел е да се практикуват придобитите умения в реалистичен контекст и директно и ефикасно да се прилагат на практика в реални житейски ситуации.

След завършване на курса обучаемите ще могат:

* Да генерират бизнес идеи;
* Да избират конкретна бизнес идея, въз основа на която да развият и стартират собствен бизнес;
* Да разработват Бизнес план;
* Да разработват ефективен маркетингов план;
* Да разработват базов финансов план;
* Да търсят начини за финансиране;
* Да определят коя форма на търговска дейност е подходяща за бизнеса, който ще развива предприемачът;
* Да прилагат на практика научените управленски и лидерски умения.